stanford-oval/wikipedia huggingface dataset:
ปณต สิริวัฒนภักดี
ประวัติ

ปณตเกิดเมื่อวันที่ 31 ตุลาคม พ.ศ. 2520 เป็นบุตรชายคนเล็กของเจริญ สิริวัฒนภักดี มหาเศรษฐีชาวไทยเชื้อสายจีน ผู้ก่อตั้งและประธานกรรมการของกลุ่มทีซีซี และคุณหญิงวรรณา สิริวัฒนภักดี โดยมีพี่ชายและพี่สาวอีก 4 คน รวม 5 คน ปณตจบการศึกษาในระดับปริญญาตรี สาขาวิศวกรรมการผลิต จากมหาวิทยาลัยบอสตัน ในสหรัฐอเมริกา และระดับปริญญาโท สาขาระบบสารสนเทศเพื่อการจัดการ จากวิทยาลัยเศรษฐศาสตร์และรัฐศาสตร์แห่งลอนดอน ในสหราชอาณาจักร ชีวิตส่วนตัว สมรสกับ หม่อมหลวงตรีนุช (สกุลเดิม: จักรพันธุ์) มีบุตร-ธิดา 4 คน
การทำงาน

หลังจากปณตจบการศึกษาระดับปริญญาโทแล้ว เดิมนั้นเจริญมอบหมายให้ปณตดำเนินธุรกิจเกษตรกรรมครบวงจร บนที่ดินที่เจริญสะสมไว้เป็นจำนวนมาก ผ่านบริษัท ทีซีซีอุตสาหกรรมการเกษตร จำกัด (ปัจจุบันคือบริษัท พรรณธิอร จำกัด) ซึ่งลงทุนปลูกพืชในประเทศกลุ่มสามเหลี่ยมมรกต ทั้งประเทศไทย ประเทศลาว และประเทศกัมพูชา แต่เนื่องจากธุรกิจอสังหาริมทรัพย์ของกลุ่มทีซีซี ที่วัลลภา ไตรโสรัส พี่สาวคนรองของเจริญ ดูแลอยู่ร่วมกับโสมพัฒน์ ไตรโสรัส ผู้เป็นสามี ประสบปัญหาภาวะเศรษฐกิจตกต่ำ ทำให้ในปี พ.ศ. 2555 ปณตได้รับมอบหมายให้ดำรงตำแหน่งรองกรรมการผู้จัดการใหญ่กลุ่มบริษัท ทีซีซี แลนด์ จำกัด เพื่อดูแลการพัฒนาโครงการเอเชียทีค เดอะ ริเวอร์ฟรอนท์ แทนวัลลภาและโสมพัฒน์ ปีต่อมาเจริญได้เข้าซื้อหุ้นของเฟรเซอร์ แอนด์ นีฟ บริษัทอาหาร เครื่องดื่ม และอสังหาริมทรัพย์ในประเทศสิงคโปร์ และมอบหมายให้ปณตเข้าไปบริหาร
ในปี พ.ศ. 2559 ปณตได้รับการแต่งตั้งเป็นประธานเจ้าหน้าที่บริหารกลุ่มของบริษัทเฟรเซอร์ส พร็อพเพอร์ตี้ ลิมิเต็ด บริษัทพัฒนาอสังหาริมทรัพย์สัญชาติสิงคโปร์ที่แยกธุรกิจออกมาจากเฟรเซอร์ แอนด์ นีฟ และปีถัดมาได้รับมอบหมายให้ดูแลการพัฒนาโครงการ วัน แบงค็อก โครงการพัฒนาพื้นที่เชิงพาณิชยกรรมแบบผสมที่เฟรเซอร์ส พร็อพเพอร์ตี้ ลงทุนโดยตรงผ่านบริษัท เฟรเซอร์ส พร็อพเพอร์ตี้ โฮลดิ้งส์ (ประเทศไทย) จำกัด และดำเนินงานในรูปแบบกิจการร่วมค้ากับบริษัท ทีซีซี แอสเซ็ทส์ (ประเทศไทย) จำกัด โดยใช้เงินลงทุนรวม 120,000 ล้านบาท ซึ่งรวมถึงอาคารที่สูงที่สุดในประเทศไทยด้วย
ทั้งนี้ ธุรกิจอสังหาริมทรัพย์ของกลุ่มบริษัทเฟรเซอร์ส พร็อพเพอร์ตี้ ลิมิเต็ด ภายใต้การบริหารของปณต ไม่ได้ทับซ้อนกับธุรกิจอสังหาริมทรัพย์ของบริษัท แอสเสท เวิรด์ คอร์ป จำกัด (มหาชน) ภายใต้การบริหารของวัลลภา ไตรโสรัส ผู้เป็นพี่สาวแต่อย่างใด เนื่องจากเฟรเซอร์ส พร็อพเพอร์ตี้ เน้นการพัฒนาพื้นที่ที่อยู่อาศัย อุตสาหกรรม และเชิงพาณิชยกรรมเป็นหลัก ส่วนแอสเสท เวิรด์ คอร์ป เน้นการพัฒนาโรงแรมและสถานบริการที่เกี่ยวข้องกับการท่องเที่ยวเป็นหลัก
มายะ อูจิดะ

Japanese voice actress
ระวังสับสนกับ อายะ อูจิดะ
| มายะ อูจิดะ |
| --- | --- |
内田 真礼
เกิด:  (1989-12-27) 27 ธันวาคม ค.ศ. 1989 (35 ปี) โตเกียว ประเทศญี่ปุ่น
อาชีพ: นักพากย์
องค์การ: ไอแอมเอนเทอร์ไพรส์
ส่วนสูง: 155 ซม.
ญาติ:   ยูมะ อูจิดะ (น้องชาย)  รินะ ฮิดากะ (น้องสะใภ้) 
เว็บไซต์: www.uchidamaaya.jp
มายะ อูจิดะ (内田 真礼, うちだ まあや, 27 ธันวาคม 1989 -) เป็นนักพากย์ นักแสดง และ นักร้องชาวญี่ปุ่น เกิดที่โตเกียว สังกัดอยู่ไอแอมเอนเทอร์ไพรส์ ค่ายเพลงอยู่โพนีแคนยอน มีน้องชายคือยูมะ อูจิดะ เป็นนักพากย์เช่นกัน
ผลงานพากย์ > ภาพยนตร์แอนิเมชัน

| ปี | เรื่อง | บท |
| --- | --- | --- |
| พ.ศ. 2556 | Patema Inverted | Kaho |
| พ.ศ. 2556 | รักสุดเพี้ยนของยัยเกรียนหลุดโลก! Rikka Version | ทาคานาชิ ริกกะ |
| พ.ศ. 2557 | New Initial D the Movie Legend 1: Awakening | Natsuki Mogi |
| พ.ศ. 2557 | Pretty Rhythm: All Star Selection: Prism Show Best Ten | Wakana Morizono |
| พ.ศ. 2557 | Konna Watashitachi ga Nariyuki de Heroine ni Natta Kekka www | Soyogi Alice |
| พ.ศ. 2557 | Bodacious Space Pirates: Abyss of Hyperspace | Izumi Yunomoto |
| พ.ศ. 2558 | Ongaku Shōjo | Himeko |
| พ.ศ. 2558 | พิชิตรัก พิทักษ์โลก เดอะมูฟวี่: คำพิพากษาของมายูริ | Kaguya Yamai |
| พ.ศ. 2558 | New Initial D the Movie Legend 2: Racer | Natsuki Mogi |
| พ.ศ. 2559 | Shimajirō to Ehon no Kuni ni | Punitan |
| พ.ศ. 2559 | New Initial D the Movie Legend 3: Dream | Natsuki Mogi |
| พ.ศ. 2560 | King of Prism: Pride the Hero | Wakana Morizono |
| พ.ศ. 2561 | รักสุดเพี้ยนของยัยเกรียนหลุดโลก! Take on Me | ทาคานาชิ ริกกะ |
| พ.ศ. 2561 | Drive Head: Tomika Hyper Rescue Kidō Kyūkyū Keisatsu | Tera |
| พ.ศ. 2561 | พริพาระ & Kiratto Pri Chan: Kira Kira Memorial Live | Wakana Morizono |
| พ.ศ. 2562 | Even if the World Will End Tomorrow | Kotori |
| พ.ศ. 2562 | Grisaia: Phantom Trigger the Animation | Rena |
| พ.ศ. 2562 | มันผิดรึไงถ้าใจอยากจะพบรักในดันเจี้ยน Arrow of the Orion | Liliruca Arde |
| พ.ศ. 2562 | ซอมบี้ปราการเหล็ก: สมรภูมิอูนาโตะ | Ayame |
| พ.ศ. 2562 | เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่ | โทโยฮามะ โนโดกะ |
| พ.ศ. 2562 | Walking Meat | Marin |
| พ.ศ. 2563 | ก็อบลิน สเลเยอร์ Goblin's Crown | Guild Girl |
| พ.ศ. 2563 | BEM: Become Human | Sonia Summers |
| พ.ศ. 2563 | Monster Strike THE MOVIE | Solomon |
| พ.ศ. 2563 | Grisaia: Phantom Trigger the Animation Stargazer | Rena |
| พ.ศ. 2564 | ความลับสุดยอดของคุณพ่อเลี้ยงเดี่ยว Movie | Ichiko Rokujo |
| พ.ศ. 2565 | Zannen na Ikimono Jiten | Usao |
| พ.ศ. 2566 | กริดแมนยูนิเวิร์ส | Hime |
| พ.ศ. 2566 | The Feast of Amrita | Tamahi |
| พ.ศ. 2566 | เกิดใหม่เป็นนางร้าย จะเลือกทางไหนก็หายนะ เดอะมูฟวี่ | คาทาริน่า คลาเอส |
| พ.ศ. 2566 | เรื่องฝันปั่นป่วยของผมกับน้องสาวออกนอกบ้าน | โทโยฮามะ โนโดกะ |
| พ.ศ. 2566 | ยินดีต้อนรับสู่โรงกลั่นโคมาดะ | Tomoko Kawabata |
| พ.ศ. 2566 | เรื่องฝันปั่นป่วยของผมกับสาวน้อยสะพายกระเป๋า | โทโยฮามะ โนโดกะ |
| พ.ศ. 2567 | ชินจัง เดอะมูฟวี่ ไดอารี่เพื่อนรัก ไดโนเสาร์ของพวกเรา | Billy (young) |
สุวิน สว่างรัตน์

| สุวิน สว่างรัตน์ |
| --- | --- |
เกิด: 18 พฤศจิกายน พ.ศ. 2465
อาชีพ: นักแสดง • ตำรวจน้ำ
ปีที่แสดง: 2493, 2501–2530
ผลงานเด่น: กำนันจอม – มนต์รักลูกทุ่ง (2513)   พระราญรอนอริพ่าย – พ่อปลาไหล (2515)   ขุนหาญ – พ่อไก่แจ้ (2519)
สุวิน สว่างรัตน์ (18 พฤศจิกายน 2465–2533?) เป็นอดีตนักแสดงอาวุโสชาวไทย ที่แสดงได้ทั้งบทดี บทร้าย และบทตลก โดยเฉพาะบทตลก เป็นที่รู้จักจากบท กำนันจอม ในภาพยนตร์เรื่องมนต์รักลูกทุ่ง (2513) พระราญรอนอริพ่าย ในภาพยนตร์เรื่องพ่อปลาไหล (2515) และบท ขุนหาญ ในภาพยนตร์เรื่องพ่อไก่แจ้ (2519)
ประวัติ

สุวิน สว่างรัตน์ เกิดเมื่อวันที่ 18 พฤศจิกายน พ.ศ. 2465 มีพี่น้องรวมทั้งหมด 6 คนจบการศึกษาระดับชั้นมัธยมศึกษาปีที่ 6 จากโรงเรียนอมรินทร์โฆษิต ฝั่งธนบุรี ต่อมาได้เข้ารับราชการในกรมโรงงานทหารอากาศ ก่อนจะลาออกมารับราชการเป็นตำรวจน้ำที่คลองสานตรงศุลกสถาน ตรงข้ามกับไอคอนสยาม ในเวลาว่างก็ประกอบอาชีพขับรถแท็กซี่เป็นอาชีพเสริม
ก้าวเข้าสู่วงการจากการชักชวนของพี่ชายที่อยู่ในวงการบันเทิงให้มาแสดงภาพยนตร์เรื่องแรกคือเรื่อง ทาษกบฏ (2493) ที่กำกับโดยครูมารุต โดยรับบทพระเอก แต่ก็กลับไปรับราชการเป็นตำรวจน้ำเนื่องจากเบื่อ จากนั้นในปี พ.ศ. 2501 วสันต์ สุนทรปักษิณ และสนั่น นาคสู่สุข หรือ เซียนเป๋ 2 ผู้สร้างภาพยนตร์ชื่อดังได้สร้างภาพยนตร์เรื่องเหยี่ยวราตรี (2501) จึงติดต่อทาบทามสุวินให้กลับมาแสดงภาพยนตร์อีกครั้งโดยรับบทเป็นตำรวจซึ่งเป็นพระรองของเรื่อง
ในปี พ.ศ. 2507 เขาได้ร่วมแสดงในภาพยนตร์เรื่องนกน้อย ซึ่งกำกับโดยดอกดิน กัญญามาลย์ ภาพยนตร์เรื่องนี้ประสบความสำเร็จเป็นอย่างมากทำรายได้เกิน 1 ล้านบาททำให้สุวินตัดสินใจลาออกจากราชการมาเป็นนักแสดงแบบเต็มตัว สุวิน สว่างรัตน์ เสียชีวิตเมื่อประมาณปี พ.ศ. 2533
ผลงาน > ภาพยนตร์

| ปี | เรื่อง | รับบท | ค่าย | หมายเหตุ |
| --- | --- | --- | --- | --- |
| 2493 | ทาษกบฏ |  | สากลสยามภาพยนตร์ | ภาพยนตร์เรื่องแรกในชีวิต |
| 2501 | เหยี่ยวราตรี |  | วสันต์ภาพยนตร์ |  |
| 2502 | ชาติสมิง | จิวทง | เสรีภาพยนตร์ |  |
| 2502 | สี่คิงส์ |  | ไทยไตรมิตรภาพยนตร์ |  |
| 2503 | ยอดเดี๋ยว |  | จินดาวรรณภาพยนตร์ |  |
| 2504 | ลั่นทมสะอื้น |  | กุหลาบทิพย์ภาพยนตร์ |  |
| 2504 | มังกรหยก | อึ้งเอี๊ยะซือ | จินดาวรรณภาพยนตร์ |  |
| 2504 | สุดปรารถนา |  | ศุภฤกษ์ภาพยนตร์ |  |
| 2505 | บันทึกรักของพิมพ์ฉวี | ทิม | จินดาวรรณภาพยนตร์ |  |
| 2505 | อ้อมอกสวรรค์ | หลวงพิทยไพบูลย์/นายชด | จินดาวรรณภาพยนตร์ |  |
| 2505 | จ้าวชีวิต |  | กุหลาบทิพย์ภาพยนตร์ |  |
| 2506 | เจ็ดประจัญบาน |  | วัชรภาพยนตร์ |  |
| 2506 | เสือเก่า |  | ภาพยนตร์สหะนาวีไทย |  |
| 2506 | กลางดงเสือ |  | สนั่นศิลป์ภาพยนตร์ |  |
| 2506 | แพนน้อย |  | กัญญามาลย์ภาพยนตร์ |  |
| 2506 | หนึ่งในทรวง | ท่านทูตวิทย์ | จินดาวรรณภาพยนตร์ |  |
| 2506 | นางกระต่ายป่า |  | สนั่นศิลป์ภาพยนตร์ |  |
| 2506 | ฝนแรก |  | กัญญามาลย์ ภาพยนตร์ |  |
| 2507 | ขุนดง |  | จินดาวรรณภาพยนตร์ |  |
| 2507 | นกน้อย |  | กัญญามาลย์ภาพยนตร์ |  |
| 2507 | ละอองดาว |  | ภาพยนตร์สหนาวีไทย |  |
| 2508 | เทพบุตรนักเลง |  | นันทนาครภาพยนตร์ |  |
| 2508 | ลมหวน |  | กัญญามาลย์ภาพยนตร์ | ภาพยนตร์เพลงเรื่องแรกของไทย |
| 2508 | มัจจุราชเปลือย |  | เทพนิมิตภาพยนตร์ |  |
| 2508 | เกียรติศักดิ์ทหารเสือ |  | ภาพยนตร์สหนาวีไทย |  |
| 2508 | ถิ่นผู้ดี |  | สนั่นศิลป์ภาพยนตร์ |  |
| 2508 | รัศมีแข |  | ดาราไทยฟิล์ม |  |
| 2508 | เงารัก |  | จินดาวรรณภาพยนตร์ |  |
| 2508 | นางไม้ |  | สนั่นศิลป์ภาพยนตร์ |  |
| 2508 | ศึกเสือไทย |  | ฉัตรชัยภาพยนตร์ |  |
| 2508 | เงิน เงิน เงิน |  | ละโว้ภาพยนตร์ |  |
| 2509 | ศึกบางระจัน | หมู่เคลิ้ม | ภาพยนตร์สหนาวีไทย |  |
| 2509 | คมสีหราช |  | จิตราภาพยนตร์ |  |
| 2509 | กาเหว่า |  | ศิรินทราภาพยนตร์ |  |
| 2509 | น้อยไจยา |  | วัฒนาภาพยนตร์ |  |
| 2509 | อรุณเบิกฟ้า |  | จินดาวรรณภาพยนตร์ |  |
| 2509 | แสงเทียน |  | กัญญามาลย์ภาพยนตร์ |  |
| 2509 | พิมพิลาไล |  | นพรัตน์ภาพยนตร์ |  |
| 2509 | นกเอี้ยง |  | กัญญามาลย์ภาพยนตร์ |  |
| 2509 | เพื่อนรัก | หม่อมเจ้านเรนทร์ | จินดาวรรณภาพยนตร์ |  |
| 2510 | มดแดง |  | กัญญามาลย์ภาพยนตร์ |  |
| 2510 | ตะวันสีทอง |  | พิษณุภาพยนตร์ |  |
| 2510 | ฟ้าเพียงดิน |  | บูรพาศิลป์ภาพยนตร์ |  |
| 2510 | สิงห์สองแผ่นดิน |  | สุริยันภาพยนตร์ |  |
| 2510 | ปิ่นรัก | เหิม | นพรัตน์ภาพยนตร์ |  |
| 2510 | ล่าพยาบาท |  | สนั่นศิลป์ภาพยนตร์ |  |
| 2510 | ทรชนคนสวย |  | ละโว้ภาพยนตร์ |  |
| 2510 | พยัคฆ์ร้ายใต้สมุทร |  | จินดาวรรณภาพยนตร์ |  |
| 2510 | ปูจ๋า | ฤทธิ์ | กัญญามาลย์ภาพยนตร์ |  |
| 2510 | เหนือเกล้า |  | สหชัยภาพยนตร์ |  |
| 2510 | 9 เสือ |  | ภควดีภาพยนตร์ |  |
| 2510 | บ้าบิ่นบินเดี่ยว |  | สะท้านภาพยนตร์ |  |
| 2510 | จุฬาตรีคูณ |  | วัฒนภาพยนตร์ |  |
| 2510 | เทพธิดาบ้านไร่ |  | เสรีภาพยนตร์ |  |
เตารอนลีกา

| --- | --- |
การแข่งหรือฤดูกาลปัจจุบัน:  เตารอนลีกา 2015–16
กีฬา: วอลเลย์บอลหญิง
ก่อตั้ง: 17 สิงหาคม ค.ศ. 2005
จำนวนทีม: 12 ทีม
ประเทศ:  โปแลนด์
ทีมชนะเลิศปัจจุบัน: แคมิกปอลิตแซ (9 สมัย)
เว็บไซต์: www.orlenliga.pl
เตารอนลีกา (โปแลนด์: Tauron Liga; ชื่อเดิม: ปลุสลีกาวีเมน และออร์แลนลีกา) เป็นการแข่งขันวอลเลย์บอลหญิงระดับสูงสุดของประเทศโปแลนด์ ก่อตั้งในปี ค.ศ. 2005 หลังจากที่ทีมชาติโปแลนด์ ครองแชมป์ยุโรปเป็นสมัยที่ 2 ของการแข่งขันชิงแชมป์ยุโรป ในฤดูกาล 2013/2014 ได้เปลี่ยนชื่อเป็น ออร์แลนลีกา เกิดจากปัญหาทางสัญญา
ทีมชนะเลิศ

| ฤดูกาล | ฤดูกาล | ชนะเลิศ | รองชนะเลิศ | อันดับที่ 3 |
| --- | --- | --- | --- | --- |
| 1 | 2005–06 | มูชือญังกาฟักรอมูชือนา | แปแตแปแอส นัฟตา-กัซปีวา | กแชชกีกอปลานากาลิช |
| 2 | 2006–07 | วีญารือกาลิช | แปแตแปแอส ฟาร์มูติล ปีวา | แบกาแอส อาลุปรอฟ บีแยลสกอ-เบียวา |
| 3 | 2007–08 | มูชือญังกาฟักรอมูชือนา | แปแตแปแอส ฟาร์มูติล ปีวา | วีญารือ-บากัลอันด์กาลิช |
| 4 | 2008–09 | มูชือญังกาฟักรอมูชือนา | แบกาแอส อาลุปรอฟ บีแยลสกอ-เบียวา | แปแตแปแอส ฟาร์มูติล ปีวา |
| 5 | 2009–10 | แบกาแอส อาลุปรอฟ บีแยลสกอ-เบียวา | บังก์แบแปเอส มูชือญังกาฟักรอมูชือนา | แอนีออน แอแนร์เกีย แอมกาแอส ดอมบรอวากูร์ญิตชา |
| 6 | 2010–11 | บังก์แบแปเอส มูชือญังกาฟักรอมูชือนา | อาตอม แตรฟล์ ซอปอต | แบกาแอส อาลุปรอฟ บีแยลสกอ-เบียวา |
| 7 | 2011–12 | อาตอม แตรฟล์ ซอปอต | บังก์แบแปแอส มูชือญังกาฟักรอมูชือนา | ตาอูรอน แอมกาแอส ดอมบรอวากูร์ญิตชา |
| 8 | 2012–13 | อาตอม แตรฟล์ ซอปอต | ตาอูรอน แอมกาแอส ดอมบรอวากูร์ญิตชา | บังก์แบแปแอส มูชือญังกาฟักรอมูชือนา |
| 9 | 2013–14 | แคมิกปอลิตแซ | อิมแป็ลวรอตสวัฟ | อาตอม แตรฟล์ ซอปอต |
| 10 | 2014–15 | แคมิกปอลิตแซ | อาตอม แตรฟล์ ซอปอต | ปอลสกิตซูกีแยร์มูชือนา |
| 11 | 2015–16 | แคมิกปอลิตแซ | อาตอม แตรฟล์ ซอปอต | อิมแป็ลวรอตสวัฟ |
| 12 | 2016–17 | แคมิกปอลิตแซ | กรอต บูดอฟลาญี วุช | กาเอส แดแวลอปแรส แชชุฟ |
| 13 | 2017–18 | แคมิกปอลิตแซ | แอวคาเอส กอมแมร์แซกอน วุช | กรอต บูดอฟลาญี วุช |
| 14 | 2018–19 | แอวคาเอส กอมแมร์แซกอน วุช | กรอต บูดอฟลาญี วุช | กาเอส แดแวลอปแรส แชชุฟ |
| 15 | 2019–20 | แคมิกปอลิตแซ | กาเอส แดแวลอปแรส แชชุฟ | แอวคาเอส กอมแมร์แซกอน วุช |
| 16 | 2020–21 | แคมิกปอลิตแซ | กาเอส แดแวลอปแรส แชชุฟ | แอวคาเอส กอมแมร์แซกอน วุช |
| 17 | 2021–22 | แคมิกปอลิตแซ | กาเอส แดแวลอปแรส แชชุฟ | แอวคาเอส กอมแมร์แซกอน วุช |
| 18 | 2022–23 | แอวคาเอส กอมแมร์แซกอน วุช | กาเอส แดแวลอปแรส แชชุฟ | กรอต บูดอฟลาญี วุช |
| 19 | 2023–24 | แคมิกปอลิตแซ | กาเอส แดแวลอปแรส แชชุฟ | แบกาแอส บีแยลสกอ-เบียวา |
ตารางเหรียญการแข่งขัน

| ลำดับที่ | ทีม | ทอง | เงิน | ทองแดง | รวม |
| --- | --- | --- | --- | --- | --- |
| 1 | กาแปแอส แคมิกปอลิตแซ | 9 | 0 | 0 | 9 |
| 2 | มูชือญังกามูชือนา | 4 | 2 | 1 | 7 |
| 3 | อาตอมแตรฟล์ซอปอต | 2 | 3 | 0 | 5 |
| 4 | แอวคาเอส กอมแมร์แซกอน วุช | 2 | 1 | 3 | 6 |
| 5 | แบกาแอส บีแยลสกอ-เบียวา | 1 | 1 | 3 | 5 |
| 6 | วีเนียรือกาลิช | 1 | 0 | 2 | 3 |
| 7 | กาเอส แดแวลอปแรส แชชุฟ | 0 | 5 | 2 | 7 |
| 8 | แปแตแปแอสปีวา | 0 | 3 | 1 | 4 |
| 9 | บูดอฟลาญี วุช | 0 | 2 | 2 | 4 |
| 10 | แอมกาแอส ดอมบรอวากูร์ญิตชา | 0 | 1 | 2 | 3 |
| 11 | วอลเลย์บอลวรอตสวัฟ | 0 | 1 | 1 | 2 |
| รวม (11 ทีม) | รวม (11 ทีม) | 19 | 19 | 17 | 55 |
ตารางเหรียญการแข่งขัน > สถิติรวมชนะเลิศ

| ทีม | จำนวน | ปี |
| --- | --- | --- |
| กาแปแอส แคมิกปอลิตแซ | 9 | 2013-14, 2014-15, 2015-16, 2016-17, 2017-18, 2019-20, 2020-21, 2021-22, 2023-24 |
| มูชือญังกามูชือนา | 4 | 2005-06, 2007-08, 2008-09, 2010-11 |
| แอวคาเอส กอมแมร์แซกอน วุช | 2 | 2018-19, 2022-23 |
| อาตอมแตรฟล์ซอปอต | 2011-12, 2012-13 |  |
| แบกาแอส บีแยลสกอ-เบียวา | 1 | 2009-10 |
| วีเนียรือกาลิช | 2006-07 |  |
ดูเพิ่ม

ปลุสลีกา
แหล่งข้อมูลอื่น

Official website เก็บถาวร 2010-11-29 ที่ เวย์แบ็กแมชชีน (โปแลนด์)
เหยี่ยวราตรี

| เหยี่ยวราตรี |
| --- | --- |
กำกับ: วสันต์ สุนทรปักษิณ
เขียนบท: สนิท โกศะรถ (บทประพันธ์)
อำนวยการสร้าง: วสันต์ สุนทรปักษิณ
นักแสดงนำ: แมน ธีระพล เรวดี ศิริวิไล
ถ่ายภาพ: ศุภระ กาญจนะพังคะ
เพลงประกอบ: เหยี่ยวราตรี – นคร ถนอมทรัพย์
บริษัทผู้สร้าง: วสันต์ภาพยนตร์  
วันฉาย: 8 เมษายน 2501 (2501-04-08)  โรงภาพยนตร์แกรนด์
ประเทศ: ไทย
ภาษา: ไทย
เหยี่ยวราตรี ตอน หน้ากากผี เป็นภาพยนตร์ไทยแนวโลดโผน ขนาด 16 มม. พากย์สด ๆ ปี 2501 สร้างจากบทประพันธ์ของส. เนาวราชหรือสนิท โกศะรถ สร้างและกำกับโดยวสันต์ สุนทรปักษิณ เข้าฉายครั้งแรกเมื่อวันที่ 8 เมษายน พ.ศ. 2501 ที่โรงภาพยนตร์แกรนด์ ถือเป็นผลงานการแสดงภาพยนตร์เรื่องแรกของพระเอกแมน ธีระพล ที่รับบทเป็น แมน ดำเกิงเดช โดยแสดงคู่กับเรวดี ศิริวิไล ปัจจุบันไม่มีฟิล์มภาพยนตร์เรื่องนี้หลงเหลือให้เห็นแล้ว
เนื้อเรื่อง

เหยี่ยวราตรี เรื่องราวของ แมน ดำเกิงเดช (แมน ธีระพล) ลูกชายพระยานาหมื่นที่ในช่วงกลางวันทุกคนมองว่าเขาบ้า พิการหลังโก่ง ขาเป๋ อารมณ์คุ้มดีคุ้มร้าย หลังจากประสบอุบัติเหตุตกจากหลังม้า แต่ในตอนกลางคืน เขาคือวีรบุรุษผู้สวมหน้ากากเหยี่ยวสีดำออกปราบเหล่าร้ายในนาม เหยี่ยวราตรี ซึ่งแท้จริงแล้วแมนรักษาตัวเองหลังจากประสบอุบัติเหตุจนหายดีกลับมาเป็นหนุ่มรูปงาม โดยได้ร่ำเรียนการบำเพ็ญจิตและฝึกการต่อสู้กับพระที่ทิเบต แต่เพื่อไม่ให้ทุกคนเกิดความสงสัยเขาจึงต้องปลอมตัวเป็นคนบ้าต่อไป
นักแสดง

แมน ธีระพล รับบท แมน ดำเกิงเดช
เรวดี ศิริวิไล
แหล่งข้อมูลอื่น

เหยี่ยวราตรี ทางเว็บไซต์ ไทยบันเทิง
กอบกาญจน์ วัฒนวรางกูร

| กอบกาญจน์ วัฒนวรางกูรม> ป.ช., ม.ว.ม. |
| --- | --- |
กอบกาญจน์ ในปี พ.ศ. 2559

ประธานคณะกรรมการการพัฒนาพิงคนคร
ดำรงตำแหน่ง 13 มีนาคม พ.ศ. 2561 – พ.ศ. 2563
ก่อนหน้า: ปวิณ ชำนิประศาสน์
ถัดไป: ณอคุณ สิทธิพงศ์
รัฐมนตรีว่าการกระทรวงการท่องเที่ยวและกีฬา
ดำรงตำแหน่ง 30 สิงหาคม พ.ศ. 2557 – 23 พฤศจิกายน พ.ศ. 2560   (3 ปี 85 วัน)
นายกรัฐมนตรี: ประยุทธ์ จันทร์โอชา
ก่อนหน้า: สมศักย์ ภูรีศรีศักดิ์
ถัดไป: วีระศักดิ์ โควสุรัตน์
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 28 สิงหาคม พ.ศ. 2557   (28 วัน)
 
ข้อมูลส่วนบุคคล
เกิด: กอบกาญจน์ สุริยสัตย์ 19 กันยายน พ.ศ. 2503 (64 ปี) อำเภอพระนคร จังหวัดพระนคร ประเทศไทย
คู่สมรส: พลตำรวจเอก ชนสิษฎ์ วัฒนวรางกูร

กอบกาญจน์ วัฒนวรางกูร (เกิด 19 กันยายน พ.ศ. 2503) ชื่อเล่น น้อง ประธานกรรมการมูลนิธิหอศิลปวัฒนธรรมแห่งกรุงเทพมหานคร ประธานกรรมการธนาคารกสิกรไทย รองประธานกรรมการสภาหอการค้าแห่งประเทศไทย กรรมการผู้ทรงวุฒิในคณะกรรมการสำนักงานส่งเสริมเศรษฐกิจสร้างสรรค์ (องค์การมหาชน) และอดีตรัฐมนตรีว่าการกระทรวงการท่องเที่ยวและกีฬา ในรัฐบาลพลเอกประยุทธ์ จันทร์โอชา
อดีตประธานกรรมการในคณะกรรมการบริหารการพัฒนาพิงคนคร กรรมการในคณะกรรมการที่ปรึกษาการพัฒนาระบบนวัตกรรมของประเทศ ประธานคณะกรรมการควบคุมการใช้สารต้องห้ามทางการกีฬาและประธานกรรมการกีฬาอาชีพ รองประธานกรรมการคณะกรรมการการกีฬาแห่งประเทศไทย ในคณะรัฐบาลของพลเอกประยุทธ์ จันทร์โอชา อดีตสมาชิกสภานิติบัญญัติแห่งชาติ และอดีตประธานกรรมการบริหารบริษัท โตชิบา ไทยแลนด์ จำกัด
ประวัติ

นางกอบกาญจน์ วัฒนวรางกูร (ชื่อเล่น: น้อง) เกิดเมื่อวันที่ 19 กันยายน พ.ศ. 2503 ที่ จังหวัดพระนคร เป็นบุตรของ ดร.กร สุริยสัตย์ และท่านผู้หญิงนิรมล สุริยสัตย์ นอกจากนี้ยังเป็นหลานปู่ของพลตรีพระสุริยสัตย์ อดีตเจ้ากรมการเงิน กระทรวงกลาโหมและผู้อำนวยการสำนักงานทรัพย์สินส่วนพระมหากษัตริย์ โดยราชทินนาม "สุริยสัตย์" นั้นหมายถึง "ซื่อสัตย์ดั่งดวงอาทิตย์" รวมถึงเป็นหลานตาและหลานยายของนายมา และนางบุญครอง แห่งตระกูล “บูลกุล” ผู้เป็นเจ้าของธุรกิจโรงสีและผู้บริหารบริษัทข้าวรุ่นบุกเบิกของเมืองไทยในปัจจุบัน
นางกอบกาญจน์ เริ่มศึกษาที่ โรงเรียนวัฒนาวิทยาลัย และไปต่อชั้นมัธยมศึกษาที่ โรงเรียนเตรียมอุดมศึกษา จากนั้นเดินทางไปศึกษาต่อยังประเทศสหรัฐอเมริกาที่ Wellesley College รัฐแมสซาชูเซตส์ และจบปริญญาตรีด้านสถาปัตยกรรมที่ Rhode Island School of Design รัฐโรดไอแลนด์สหรัฐอเมริกา ได้รับประกาศนียบัตร “Director Certification Program” และ “The Role of Chairman Program” สถาบันส่งเสริมสถาบันกรรมการบริษัทไทย ( Thai Institute of Directors , IOD ) เก็บถาวร 2009-03-09 ที่ เวย์แบ็กแมชชีน รุ่นที่ 1 ปี พ.ศ. 2543 และประกาศนียบัตรหลักสูตร “การป้องกันราชอาณาจักร วิทยาลัยป้องกันราชอาณาจักร ( ปรอ. ) รุ่นที่ 19 ปี พ.ศ. 2549
โดยระหว่างที่นางกอบกาญจน์ได้ดำรงตำแหน่งรัฐมนตรีเธอมีผลงานเป็นที่ประชาชนยอมรับเห็นได้จากผลสำรวจของสื่อโทรทัศน์ต่างๆ ภายหลังจากการดำรงตำแหน่ง รัฐมนตรีว่าการกระทรวงการท่องเที่ยวและกีฬา เธอได้รับการแต่งตั้งให้ดำรงตำแหน่งกรรมการที่ปรึกษาผู้ทรงคุณวุฒิของนายกรัฐมนตรี
ประวัติ > ครอบครัว

เป็นบุตรคนที่ 2 ในจำนวนพี่น้อง 4 คน ของ ดร.กร และท่านผู้หญิงนิรมล สุริยสัตย์ (ถึงแก่อนิจกรรม) มีพี่น้องคือ
นางกัลยารัตน์ สุริยสัตย์ (หมู)
นางกอบกาญจน์ วัฒนวรางกูร (น้อง)
นางกนิษฐ์ เมืองกระจ่าง (หน่อย)
นายกนก สุริยสัตย์ (หนก)
ด้านชีวิตส่วนตัว นางกอบกาญจน์ สมรสกับ พลตำรวจเอก ชนสิษฎ์ วัฒนวรางกูร รองผู้บัญชาการตำรวจแห่งชาติและนายตำรวจราชองครักษ์เวร อดีตจเรตำรวจแห่งชาติ,อดีตผู้ช่วยผู้บัญชาการตำรวจแห่งชาติ,อดีตรองจเรตำรวจแห่งชาติ,อดีตผู้บัญชาการตำรวจภูธรภาค 3,อดีตผู้บัญชาการตำรวจภูธรภาค 6 และอดีตรองผู้บัญชาการตำรวจนครบาล ตำแหน่งหน้าที่พิเศษได้รับแต่งตั้งเป็นหัวหน้าศูนย์ปฏิบัติการต่อต้านการทุจริต สำนักงานตำรวจแห่งชาติ และกรรมการป้องกันและปราบปรามการฟอกเงิน มีบุตรธิดา 2 คนคือ
1.นายภากร วัฒนวรางกูร
2.นางสาวแพรวา วัฒนวรางกูร
การทำงาน

นางกอบกาญจน์ เริ่มทำงานในปี พ.ศ. 2529 เป็นผู้จัดการแผนกโฆษณา ต่อมา พ.ศ. 2555 เป็นผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติ และเป็นประธานกรรมการบริหาร บริษัท โตชิบา ไทยแลนด์ จำกัด
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
และในวันที่ 31 สิงหาคม พ.ศ. 2557 มีพระบรมราชโองการโปรดเกล้า ฯ แต่งตั้งให้เป็นรัฐมนตรีว่าการกระทรวงการท่องเที่ยวและกีฬาในรัฐบาลของ พลเอก ประยุทธ จันทร์โอชา
ในวันที่ 6 มิถุนายน พ.ศ. 2566 ได้ดำรงตำแหน่งกรรมการผู้ทรงวุฒิในคณะกรรมการสำนักงานส่งเสริมเศรษฐกิจสร้างสรรค์ (องค์การมหาชน)
เกียรติประวัติ

ปี พ.ศ. 2547 ได้รับเลือกให้เป็น 1 ใน 13 นักธุรกิจสตรีชั้นนำระดับโลก
ปี พ.ศ. 2548 ได้รับรางวัล เปรียว อวอร์ด ซึ่งมอบให้เพื่อเชิดชูเกียรติแก่ผู้ประสบความสำเร็จเป็นตัวอย่างที่ดีของสังคม
ปี พ.ศ. 2550 ได้รับรางวัลนักธุรกิจสตรีดีเด่น จากนายกรัฐมนตรี เนื่องในวันสตรีสากล 8 มีนาคม 2550 จัดโดยกระทรวงการพัฒนาสังคมและความมั่นคงของมนุษย์
ปี พ.ศ. 2550 ได้รับรางวัลนักทรัพยากรมนุษย์ดีเด่นแห่งประเทศไทย ประจำปี 2550 จัดโดย สถาบันทรัพยากรมนุษย์ มหาวิทยาลัยธรรมศาสตร์
ปี พ.ศ. 2562 ปริญญาศิลปศาสตรดุษฎีบัณฑิตกิตติมศักดิ์ สาขาวิชาการจัดการการท่องเที่ยว มหาวิทยาลัยหอการค้าไทย
ตำแหน่งทางสังคม

รองประธานกรรมการ : หอการค้าไทย
ประธานคณะกรรมการขับเคลื่อนเศรษฐกิจพอเพียง : หอการค้าไทย
รองประธานคณะกรรมการพลังงาน : หอการค้าไทย
ประธาน : สมาคมไทย – ญี่ปุ่น
สมาชิกสมทบ : สภาสตรีแห่งชาติ
ประธานฝ่ายสตรีตัวอย่าง : สหพันธ์สมาคมสตรีนักธุรกิจและ วิชาชีพแห่งประเทศไทย[ต้องการอ้างอิง]
อุปนายก : สมาคมนักธุรกิจและวิชาชีพแห่งประเทศไทย-กรุงเทพฯ
กรรมการสภามหาวิทยาลัย: สถาบันเทคโนโลยีนานาชาติสิรินธร
กรรมการสภามหาวิทยาลัยผู้ทรงคุณวุฒิ: มหาวิทยาลัยศิลปากร
กรรมการ : หอศิลป์มหาวิทยาลัยศิลปากร
ประธานคณะกรรมการที่ปรึกษา : Harrow International School
กรรมการ : มูลนิธิวงดุริยางค์ซิมโฟนีกรุงเทพ
กรรมการ : กีฬาสเปเชียลโอลิมปิคแห่งประเทศไทย
กรรมการ : มูลนิธิหนังสือเพื่อเด็ก
กรรมการ: สมาคมส่งเสริมสถาบันกรรมการบริษัทไทย
ประธานฝ่ายประชาสัมพันธ์ : สภาองค์การพัฒนาเด็กและเยาวชน ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี
คณะทำงาน : มูลนิธิ Art for All ของ คณะศิลปกรรมศาสตร์ จุฬาลงกรณ์มหาวิทยาลัย
กรรมการคัดเลือกโครงการ “Bangkok Business Challenge ” : สถาบันบัณฑิตบริหารธุรกิจศศินทร์ จุฬาลงกรณ์มหาวิทยาลัยสถาบันบัณฑิตฯ ศศินทร์[ต้องการอ้างอิง]
กรรมการ: มูลนิธิประเทศไทยใสสะอาด
กรรมการ : องค์กรต่อต้านคอร์รัปชัน (ประเทศไทย)
อื่นๆ

คณะกรรมการที่ปรึกษากิตติมศักดิ์ K-SME Venture Capital  ปี 2550
กรรมการพิจารณารางวัล Bai Pho Business Awards by SASIN ปี 2550
คณะกรรมการประเมินผลทุนหมุนเวียน ประจำปีบัญชี 2551 กรมบัญชีกลาง
กรรมการตัดสินการประกวดผลงานตามปรัชญาเศรษฐกิจพอเพียง ปี 2550 สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ
งานเขียน

พ็อกเก็ตบุ๊ค "บันทึกดีๆแห่งชีวิต" สำนักพิมพ์อมรินทร์ https://anyflip.com/bookcase/kyxva
CEO Blogs คอลัมน์ "ข้อคิดที่ดีเพื่อชีวิตกับอิฐแดง"
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2565 –  เครื่องราชอิสริยาภรณ์อาทิตย์อุทัย ชั้นที่ 2
โชคสองชั้น

| โชคสองชั้น |
| --- | --- |
กำกับ: ขุนอนุรักษ์รัถการ (เปล่ง สุขวิริยะ)
เขียนบท: หลวงบุณยมานพพานิช (อรุณ บุณยมานพ)
อำนวยการสร้าง: มานิต วสุวัต
นักแสดงนำ: หม่อมหลวงสุดจิตร์ อิศรางกูร มานพ ประภารักษ์ อุทัย อินทรวงษ์ มงคล สุมนนัฏ สำราญ วานิช อาเธอร์ ม่วงดี
กำกับภาพ: หลวงกลการเจนจิต
ตัดต่อ: กระเศียร วสุวัต
ผู้จัดจำหน่าย: กรุงเทพ ภาพยนตร์ บริษัท
วันฉาย: 30 กรกฎาคม พ.ศ. 2470
ความยาว: 90 นาที (ปัจจุบันเหลือ 1 นาที)
ภาษา: ไทย
โชคสองชั้น เป็นภาพยนตร์ไทยเรื่องแรก ที่สร้างและผลิตโดยคนไทยทั้งหมด เป็นภาพยนตร์เงียบ ถ่ายทำด้วยฟิล์มขาว-ดำขนาด 35 มม. ผลิตโดย กรุงเทพ ภาพยนตร์ บริษัท (ต่อมา คือ บริษัท ภาพยนตร์ศรีกรุง ของมานิต วสุวัต ร่วมกับคณะนักหนังสือพิมพ์สยามราษฎร์ และศรีกรุง
ภาพยนตร์ โชคสองชั้น เข้าฉายครั้งแรกเมื่อ 30 กรกฎาคม พ.ศ. 2470 ที่โรงภาพยนตร์พัฒนากร มีจำนวนผู้ชมสูงสุด  4 คืน กับ 1 วัน เท่ากับ 12,130 คน ทำลายสถิติเมื่อสี่ปีก่อนหน้า ของภาพยนตร์เรื่อง นางสาวสุวรรณ ปัจจุบันฟิล์มภาพยนตร์เรื่องนี้ได้รับความเสียหายจากความเสื่อมสภาพ โดยหอสมุดแห่งชาติได้ค้นพบฟิล์มและพิมพ์สำเนาใหม่เอาไว้ได้เพียง 42 ฟุต คิดเป็นภาพนิ่งทั้งหมด 1,319 ภาพ รวมความยาวประมาณ 1 นาที
ภาพยนตร์เรื่องนี้ได้รับการขึ้นทะเบียนมรด­กภาพยนตร์ของชาติ ครั้งที่ 2 ในปี พ.ศ. 2555 เนื่องในวันอนุรักษ์ภาพยนตร์ไทยของหอภาพยนตร์ ขณะมีอายุเก่าแก่ที่สุด 85 ปี ในบรรดา 25 เรื่อง
ที่มา

ในช่วงที่นายมานิต วสุวัติ เจ้าของหนังสือพิมพ์ศรีกรุง และเป็นเพื่อนสนิทด้วย ออกหนังสือพิมพ์ภาษาอังกฤษที่ชื่อว่า Liberty แสงทองได้รับคำชวนให้ร่วมงานเขียนในค่ายหนังสือพิมพ์ศรีกรุง ต่อมาปลายปี พ.ศ. 2469 หลวงสุนทรอัศวราช ข้าราชการถูกดุลย์กับคณะ กำลังก่อตั้งบริษัทถ่ายภาพยนตร์ไทยและประกาศสร้างหนังไทยเรื่องแรก แต่ประสบปัญหาระหว่างการดำเนินการ หลวงกลการเจนจิต หัวหน้ากองภาพยนตร์เผยแพร่ข่าว กรมรถไฟที่หลวงสุนทรอัศวราชติดต่อวางตัวเพื่อจ้างให้เป็นทีมช่างถ่ายภาพยนตร์ที่รอความคืบหน้า หมดความอดทน จึงปรึกษากับคณะพี่น้องวสุวัตที่ประสงค์จะสร้างภาพยนตร์ไทย จึงรวมคนและเตรียมงานสร้างภาพยนตร์เรื่องนี้
ก่อนการสร้างภาพยนตร์ พี่น้องวสุวัติเข้าปรึกษากับนายเซียวซองอ๊วน สีบุญเรือง ผู้จัดการใหญ่โรงภาพยนตร์ เพื่อตกลงความร่วมมือในการก่อตั้งบริษัทภาพยนตร์ขึ้นมา ชื่อ บริษัท กรุงเทพฯ ภาพยนตร์ มีทีมงานอ่าง หลวงกลการเจนจิต และนายกระเศียร วสุวัต แห่งกรมรถไฟหลวง รวมทั้งขุนอนุรักษ์รัถการ (เปล่ง สุขวิริยะ) ข้าราชการกรมรถไฟหลวง ซึ่งเคยทำหน้าที่เป็นเลขานุการของกรมหลวงกำแพงเพ็ชรอัครโยธิน ผู้คอยตามเสด็จไปดูงานในต่างประเทศ รวมถึงการดูงานกิจการโรงถ่ายภาพยนตร์ในฮอลลีวูดมาแล้วด้วย ซึ่งมารับเป็นผู้กำกับการแสดง และได้แสงทอง หรือ หลวงบุณยมานพพานิช เป็นเจ้าของงานประพันธ์